open-index/open-wikipedia-markdown huggingface dataset:
Arnt Eliassen

**Arnt Eliassen** () var ein norsk meteorolog og ein pioner innan numerisk vêrvarsling. 

Opphavleg skulle han studere astrofysikk, men vart fanga inn av seminara til den verdskjende, men aldrande meteorologen Vilhelm Bjerknes og assistenten hans Einar Høiland. Etter nokre år som hovudfagsstudent og assistent for professor Halvor Solberg, vart han tilsett ved Meteorologisk Institutt i Oslo frå 1942 til 1953 og vart førsteamanuensis ved Universitetet i Oslo 1953 til 1958, før han vart professor i geofysikk same stad frå 1958 til 1985. Ved Meteorologisk institutt gjorde han grunnleggjande arbeid med dei kvasi-geostrofiske likningane og om bruken av lufttrykket som vertikalkoordinat. Dette tok han doktorgraden på i 1950. 

Han gav ut mange avhandlingar om dynamisk meteorologi, mellom anna banebrytande arbeid om numerisk vêrvarsling. I lag med Jule Charney utvikla Eliassen på slutten av 1940-åra metodar som gjorde det mogeleg å rekne ut vêrutviklinga numerisk ved hjelp av datamaskinar. Han deltok ei tid i ei forskargruppe i Princeton leia av John von Neumann, som laga dei første numeriske vêrprognosane. Eliassen vart etter kvart avløyst av Ragnar Fjørtoft som var med på sjølve gjennombrotet. Seinare arbeidde Eliassen hovudsakleg med numerisk vêrvarsling, men studerte òg fjellbølgje, vêrfrontar og tropiske syklonar. 

Eliassen var medlem av Det Norske Videnskaps-Akademi frå 1953, av det tyske vitenskapsakademiet Leopoldina og av U.S. National Academy of Sciences, og mottok mange æresmedlemskap, mellom anna i Royal Meteorological Society, American Meteorological Society og European Geophysical Society. Han vart utnemnd til riddar av 1. klasse av St. Olavs Orden i 1984 og fekk mange andre æresprisar. 
I 1996 fekk han den internasjonale Balzanprisen (2,6 millionar kroner) overrakt av presidenten av Italia.

## Utgjevingar (utval)
* *The quasi-static equations of motion with pressure as independent variable*, doktoravhandling, Geofysiske Publikasjoner, 1949
* *A numerical method for predicting the perturbations of the middle latitude westlies* (saman med Jules Charney), i Tellusnr. 1/1949
* *Slow thermally or frictionally controlled meridional circulation in a circular vortex*, i Astrophysica Norvegica, 1951
* *Dynamic meteorology* (saman med E. Kleinschmidt jr.), i S. Flügge (red.): Handbuch der Physik, Berlin 1957
* *On the formation of fronts in the atmosphere*, i The Rossby Memorial Volume, New York 1959
* *On the transfer of energy in stationary mountain waves* (saman med E. Palm), i Geofysiske Publikasjoner, 1961

## Kjelder

## Bakgrunnsstoff
* "Han regnet ut været"  frå forsking.no
Anthelion

**Anthelion** er eit sjeldant optisk fenomen i form av ein lysande ring som syner seg på skyer eller tåke i motsett retning av sola. Fenomenet er ein slags halo. 

Korleis dei oppstår er omstridd. Enkelte meiner at det er staden der haloar skapt av horisontale søyleforma iskrystallar møtes og lagar ein lys flekk. Om dette stemmer kan ein berre sjå anthelion samstundeds med desse andre haloane. Anthelion kan derimot oppstå utan andre haloar, så andre teoriar er òg laga. Ein teori er at dei vert danna av to ytre lysrefleksjonar i firkanta prisme, medan ein annan teori indikerer at dei to indre refleksjonane i søyleforma krystallar produserer fenomenet.

## Sjå òg
* Glorie
* Parhelion
* Regnboge

## Kjelder

**Denne artikkelen bygger på «[[:en:Anthelion|Anthelion]]» frå ,  den 5. september 2011.* 
*** oppgav desse kjeldene:*
Anomali i meteorologi

Ein **anomali** i meteorologi og oseanografi er eit avvik, både positivt og negativt, frå ein definert normalverdi. Opphavleg vart omgrepet nytta om skilnaden mellom middeltemperatur på ein stad og eit tilsvarande middeltal for vedkomande breiddegrad. I dag vert det derimot nytta om mange forskjellige måleresultat, sidan det ofte kan vere meir nyttig å framstile avvik frå gjennomsnittsverdiar enn sjølve måleverdiane. 

## Kjelder
*
Aneroidbarometer

Eit **aneroidbarometer** er ein barometertype. Det er ein flat og nesten lufttom metallboks med trykkfølsame botnar som rører seg i takt med endringar i lufttrykket. Rørslene vert overført til ein visar føre ein skala. 

## Kjelder
Österreichisches Rotes Kreuz

**Österreichisches Rotes Kreuz** (**ÖRK**) er det nasjonale forbundet til Raudekrossen i Austerrike. Han vart skipa 14. mars 1880. 

## Kjelder

**Denne artikkelen bygger på «[[:de:Österreichisches Rotes Kreuz|Österreichisches Rotes Kreuz]]» frå ,  den 5. september 2011.*
Alpeglød

**Alpeglød** (tysk *Alpenglühen*) er eit fargespel på fjelltoppar ved soloppgang og solnedgang. Toppane får då ein meir rosa farge, som etter kvart sløkt ut nedanfrå. Seinare opptrer den eigentlege alpegløden som er eit gult eller purpurfarga lys som kjem av purpurlyset frå atmosfæren. 

Fenomenet kan òg oppstå på himmelen om lyset vert reflektert av aerosolar i atmosfæren.

## Sjå òg
* Aftan- og morgonraude
* Purpurlys

## Kjelder
*

## Bakgrunnsstoff
Ellinikós Erythrόs Stayrόs

**Ellinikós Erythrόs Stayrόs** (gresk *Ελληνικός Ερυθρός Σταυρός*, *ΕΕΣ*) er det nasjonale forbundet til Raudekrossen i Hellas. Det vart skipa 10. juni 1877.

## Kjelder

**Denne artikkelen bygger på «[[:en:Hellenic Red Cross|Hellenic Red Cross]]» frå ,  den 5. september 2011.*
Aksel Christopher Wiin-Nielsen

**Aksel Christopher Wiin-Nielsen** () var ein dansk meteorolog. 

Han tok graden fil.dr. i 1960 og var tilknytt Joint Numerical Weather Prediction Unit i Suitland i USA frå 1959 til 1961, då han vart tilsett ved National Centre for Atmospheric Research i Boulder i USA, der han var fram til 1963. Han vart professor ved University of Michigan frå 1963 til 1971 og ved Universitetet i Bergen 1972–1974. Han var direktør for European Centre for Medium-Range Weather Forecasts i Reading i Storbritannia frå 1974 til 1980 og generalsekretær i Verdas meteorologiorganisasjon frå 1980 til 1984. 

Han har ein omfattande vitskapleg produksjon, særleg innan dynamisk meteorologi. 

## Kjelder
American Red Cross

**American Red Cross** (**ARC**) er det nasjonale forbundet til Raudekrossen i USA. Det vart skipa i 1881.

## Kjelder

**Denne artikkelen bygger på «[[:sv:Amerikanska röda korset|Amerikanska röda korset]]» frå ,  den 5. september 2011.*
Aerologi

**Aerologi** er læra om lufta og den delen av meteorologien der ein studerer den frie atmosfæren på grunnlag av observasjonar frå radiosondar, rakettar, satellittar og liknande. Aerologien byggjer hovudsakleg på målingar av temperatur, lufttrykk, vind og fukt. På det grunnlaget vert det teikna kart for ulike trykkflater, vanlegvis for trykka 850 hektopascal (hPa) (ca. 1,5 km), 700 hPa (3 km), 500 hPa (5,5 km), 300 hPa (9 km) og 200 hPa (12 km).

## Kjelder
ACIA-rapporten

**ACIA-rapporten** eller **Arctic Climate Impact Assessment** er ein rapport basert på resultata av eit større forskingsprosjekt sett i verk av Arktisk Råd, som består av dei åtte landa Canada, Danmark, Finland, Island, Noreg, Russland, Sverige og USA. Føremålet med prosjektet var å vurdere og analysere konsekvensane klimaendringar kan ha for miljøet og samfunnet i Arktis. Om lag 250 forskarar deltok på prosjektet. Rapporten vart publisert hausten 2004 og konkluderte med at oppvarminga i Arktisk skjer langt raskare enn ein tidlegare hadde trudd. Ein meinte at det auka utsleppet av drivhusgassar frå menneskeleg aktivitet var årsaka til oppvarminga, og at oppvarminga på grunn av dette vil auke ytterlegare. 

Rapporten konkluderte med at vintrane i Alaska, det vestlege Canada og sørlege Russland har vorte 3-4 ºC mildare dei siste 50 åra. Ein trur at temperaturen sentralt i Arktis vil auke med 4-5 ºC innan 2070. Sidan sjøisen i Arktis alt fly i sjøen, vil ikkje smeltinga av denne ha nokre konsekvensar for havnivået, men det vil eventuell smelting av innlandsisen på Grønland. Ein meiner at minste halvparten av sommarisen vil vere smelta innan 2100, og det vil vere med på å forsterke den globale oppvarminga, sidan is som har høg albedo vert erstatta av ei sjøflate som har låg albedo og dermed fangar opp meir solenergi. Mindre sjøis vil truleg opne ei skipslei mellom Stillehavet og Atlanterhavet i delar av sommarhalvåret, noko som kan vere til nytte for handel mellom dei to havområda. 

Isbjørn og enkelte selartar er i fare for å verte utrydda sidan havet kan verte isfritt om sommaren. Nokre nordlege landpattedyr og hekkeplassar for fugl er òg trua, i tillegg til sild og torsk. Skogbeltet kan kome til å trekkje lenger nordover. Dette kan auke klimagassabsorpsjonen, men ikkje nok til å hindre oppvarminga. 

Samfunnsmessig kan endringane vere ein trussel mot urfolkesetnaden i Arktis, som kan få vanskar med å skaffe seg mat. Infrastrukturen i området vil òg kome i fare på grunn av flaumar og erosjon etter kvart som havnivået stig og permafrosten misser taket. 

## Kjelder
Afotisk

**Afotisk** er eit omgrep som gjeld havdjupna frå 200 meter og nedover, der det ikkje er lys nok for fotosyntesen til plantene. Formelt er sonen definert som djupna der mindre enn 1 % av sollyset når ned. Derfor er bioluminescens den einaste lyskjelda ein finn i denne sonen. Det meste av maten kjem frå daude organismar som søkk ned til botn frå vasslaga over. 

Djupna til den afotiske sonen kan vere sterkt påverka av faktorar som turbiditet og årstida. Den afotiske sonen ligg under den fotiske sonen, som er den delen av sjøen som er direkte påverka av sollyset. 

Temperaturane kan varierer frå om lag 0 til 6 ºC. Ein finn ofte uvanlege og unike skapningar i dette bekmørke vatnet, som pelikanålar, kjempeblekksprut, marulkar og vampyrblekksprut.

Den afotiske sonen er vidare delt inn i sonane: batyalsone, abyssalsone og hadalsone. Batyalsonen strekkjer seg frå 200 til 2000 m, abyssalsonen frå 2000 til 6000 m og hadalsonen frå 6000 m til havbotn. Vesen i desse områda lever i totalt mørke. 

## Sjå òg
* Hadal
* Abyssal
* Bental
* Pelagisk
* Fotisk

## Kjelder

**Denne artikkelen bygger på «[[:en:Aphotic zone|Aphotic zone]]» frå ,  den 5. september 2011.* 
*** oppgav desse kjeldene:*
Albert Defant

**Albert Defant** () var ein austerriksk oseanograf og geofysikar. Han var professor ved universitetet i Innsbruck frå 1924 til 1927 og igjen frå 1945 til 1954 og ved universitetet i Berlin frå 1927 til 1945. Han var ein av leiarane for Meteor-ekspedisjonen i 1925–1927, og handsama store delar av resultata frå ekspedisjonen. 

Han leverte elles arbeid inna forskjellige greiner av fysisk oseanografi og i meteorologi. Defant har som få andre prega utviklinga i fysisk oseanografi, og den stoer læreboka hans *Physical Oceanography* (1961) er eit standardverk i oseanografisk litteratur.

## Kjelder
Albert Eide Parr

**Albert Eide Parr** () var ein norsk-amerikansk zoolog, oseanograf og museumsmann. 

Han kom til USA i 1926 og vart tilsett som assistent ved New York Aquarium. Han var i fleire år tilknytt Yale University, mellom anna som professor i oseanografi frå 1938 til 1942. Han var direktør for American Museum of Natural History i New York frå 1942 til 1959 og forskingsleiar same stad frå 1959 til 1968.

## Utgjevingar (utval)
* *Adaptiogenese und Phylogenese zur Analyse der Anpassungserscheinungen und ihrer Entstehung*, Berlin 1926
* *A contribution to the theoretical analysis of the schooling behavior of fishes*, Occasional papers of the Bingham Oceanographic Collection, New York 1927
* *A study of subspecies and racial variations in Liparis liparis Linneus and Liparis koefoedi*, BMÅ Naturvit. rk. 1931 nr. 6, Bergen 1931
* *A geographic-ecological analysis of the seasonal changes in temperature conditions in shallow water along the Atlantic coast of the United States*, Bulletin of the Bingham oceanographic collection, bd. 4 nr. 3, New Haven 1933
* *Report on hydrographic observations in the Gulf of Mexico and the adjacent straits made during the Yale oceanographic expedition on the “Mabel Taylor” in 1932*, ibid. bd. 5 nr. 1, New Haven 1935
* *Concluding report on fishes. With species index for articles 1–7 (Fishes of the third oceanographic expedition of the “Pawnee”)*, ibid. bd. 3 nr. 7, New Haven 1937
* *Quantitative observations on the pelagic Sargassum vegetation of the Western North Atlantic*, ibid. bd. 6 nr. 7, New Haven 1939
* *Mostly About Museums*, New York 1959
* *The fishes of the family Searsidae*, København 1960
* *Selected papers 1959–1967*, New York 1968
* *Hosts and Guests in our Museums*, i Discovery (New Haven) nr. 2/1977, s. 65–68
* *On Museums of Art and of Nature*, i Museum News, oktober 1980

## Kjelder
Albert I av Monaco

**Albert I av Monaco** () var fyrste av Monaco frå 10. september 1889 til han døydde. Han var son av fyrste Karl III av Monaco. Albert I var gift to gonger. Den første kona hans var Mary Douglas-Hamilton, dotterdotter til storhertug Karl av Baden, som var bror med dronning Fredrika av Sverige. Den andre kona hans var Antoinette de Mérode-Westerloo. 

Albert utdanna seg til havforskar og deltok i fleire forskingsekspedisjonar på 1870-talet. Albert finansierte og organiserte fire oseanografiske ekspedisjonar til farvatna rundt Svalbard, mellom anna i lag med Gunnar Isachsen til det nordvestlege Spitsbergen 1906–07, som Albert 1 finansierte. Han oppretta det oseanografiske institutt i Paris og eit oseanografisk og eit prehistorisk museum i Monaco.

Albert I hadde berre eitt barn, Ludvig II av Monaco.

Den 30. mars 1875 vart han tildelt St. Olavs Orden. 

## Kjelder

**Denne artikkelen bygger på «[[:nb:Albert I av Monaco|Albert I av Monaco]]» frå ,  den 5. september 2011.*  
 

## Bakgrunnsstoff
* biografiside i Norsk polarhistorie
Allotrof

**Allotrof** er eit omgrep nytta om innsjøar som får mesteparten av det organiske materialet sitt tilført utanfrå. Opphavleg vart det nytta om innsjøar som får mesteparten av det løyste organiske materialet sitt, såkalla alloktont materiale, frå nedslagsfeltet sitt.

Det motsette av ein allotrof innsjø er ein autotrof innsjø.
## Kjelder
Amfidromisk punkt

Eit **amfidromisk punkt** er eit punkt innanfor eit tidvassystem der tidevasskilnaden er omtrent null fordi tidevassbølgjer i ulik fase utliknar kvarandre på denne staden.

Amfidromiske punkt oppstår pga coriolis-effekten og interferens mellom undersjøiske basseng og bukter, som lagar eit bølgjemønster som dreier seg om det amfidromiske punktet. Ved det amfidromiske punktet er det nesten ikkje noko vertikal rørsle. Det kan vere tidvasstraumar, sidan vassivået er ulikt på kvar side av det amfidromiske punktet.

Amfidromiske punkt finst ved Tahiti, utanfor Newfoundland, nær South Shetlands, midtveges mellom Rio de Janeiro og Angola, tre stader i Nordsjøen og generelt sett fleire stader i Stillehavet, Atlanterhavet og Indiahavet. Øya Madagaskar er eit amfidromisk punkt, det same gjeld for New Zealand.

Norskekysten påverkast av samansett tidvatn i sør: ei bølgje går rundt Skottland og ei gjennom Den engelske kanalen - desse møtest usynkront på Sørlandskysten som difor har det minste tidvatnet i Noreg.

Linjer på eit kart som har same same tid for høgvatn vert kalla **kofase-linjer** eller **isorakiar**. Slike linjer vil stråle ut i forskjellige retningar frå eit amfidromisk punkt.

## Kjelder

**Denne artikkelen bygger på «[[:nb:Amfidromisk punkt|Amfidromisk punkt]]» frå ,  den 5. september 2011.*
Amiktisk

**Amiktisk** er eit omgrep nytta om innsjøar som aldri har sirkulasjon i vassmassane sine. Slike innsjøar har permanent isdekke som hindrar vinden i å blande vassmassane. 

Dei er særleg kjende frå Antarktis, men ein finn dei òg på Grønland og Ellesmere Island, og i høgfjellsstrøk på høgare breiddegrader. 

## Døme
*Lake Vanda i Aust-Antarktis
*Lake Bonney i Victoria Land

## Kjelder
Albatross-ekspedisjonen

**Albatross-ekspedisjonen** var ein svensk oseanografisk ekspedisjon kring jorda mellom 4. juli 1947 og 3. oktober 1948, med skonnerten «Albatross». 

Skipet var særleg utrusta for å studere djuphavet og sjøbotn på dei store djupa. Med eit nytt botnlodd, Kullenbergs lodd eller stempelprøvetakar, lukkast det å ta opp til 20 meter lange proppar av botnavleiringane. Lagdelingane i desse avleiringane kastar lys over jordhistoria gjennom lange tidsrom. Dei viste at tjukkleiken av avleiringane auka jo lenger bort frå midthavsryggane ein kom, og resultatet var eit av mange bevis som gjorde at ein omsider aksepterte teorien om platetektonikk. 

Ekspedisjonen gjorde òg den første djuphavstrålinga i verda, på djupner på 7&nbsp;600-7&nbsp;900 meter, og avslørte at sjølv desse djupa ikkje var ein daud sone utan liv, slik ein tidlegare hadde trudd. Ekspedisjonen var særs sukessrik, fekk internasjonal merksemd og vert rekna som eit av dei mange viktige stega i osenografihistoria.

Leiaren for ekspedisjonen var Hans Pettersson.

## Kjelder

**Denne artikkelen bygger på «[[:en:Albatross expedition|Albatross expedition]]» frå ,  den 5. september 2011.* 
*** oppgav desse kjeldene:*
Grensestraum

**Grensestraumar** er havstraumar der dynamikken vert styrt av ei kystlinje. Det finst to kategoriar: vestleg grensestraum og austleg grensestraum. 

## Austlege grensestraumar
**Austlege grensestraumar** er relativt grunne, breie og langsame. Dei finn ein på austsida av verdshava (på vestkysten av kontinenta). Subtropiske austlege grensestraumar renn mot ekvator og transporterer kald vatn frå høgare breiddegrader til lågare breidder. Døme på slike straumar er Benguelastraumen, Kanaristraumen, Perustraumen og Californiastraumen. Oppvelling fører næringsrikt vatn opp frå djupna i slike område, og gjer dei til produktive havområde. 

## Vestlege grensestraumar
**Vestlege grensestraumar** er varme, djupe, smale og raske og oppstår på vestsida av erdshava på grunn av *vestleg forsterking*. dei fører varmt vatn frå tropane mot polane. Døme på desse er Golfstraumen, Agulhas-straumen og Kuroshio.

### Vestleg forsterking
**Vestleg forsterking** er forsterkinga av den vestlege greina av ein havstraum, særleg i ein havvirvel. Passatvindane bles vestover i tropane, og vestavindsbeltet bles austover på midlare breidder. Dette vindmønsteret fører til eit stress på havoverflata i subtropiske strøk med ei negativ krumming på den nordlege halvkula og ei positiv på den sørlege halvkula. Resultatet er ein sverdruptransport mot ekvator i begge tilfelle. På grunn av bevaring av potensiell virvling, vert denne transporten balansert av ein smal, intens straum mot polane, som renn langs vestsida av havbassenga, og gjer at virvlinga som kystfriksjonen gjev kan balansere virvlinga som vinden påfører. Den vestlege forsterkinga skjer òg i polarvirvlane, der forteiknet for vindstresskrumminga og retninga til dei påfølgjande straumane er motsette. Det er på grunn av den vestlege forsterkinga at straumar på vestsida av havbasseng (som Golfstraumen, ein straum på vestsida av Atlanterhavet) er kraftigare enn austlege straumar (som Californiastraumen på austsida av Stillehavet). Vestleg forsterking vart først forklart av den amerikanske oseanografen Henry Stommel.

## Kjelder


**Denne artikkelen bygger på «[[:en:Boundary current|Boundary current]]» frå ,  den 5. september 2011.* 
*** oppgav desse kjeldene:*
*Thurman, Harold V., Trujillo, Alan P. Introductory Oceanography Tenth Edition. ISBN 0-13-143888-3
*AMS glossary: amsglossary.allenpres.com
*Professor Raphael Kudela, UCSC, lectures OCEA1 Fall 2007


## Bakgrunnsstoff
* http://biophysics.sbg.ac.at/atmo/el-scans/el-nino1.jpg 
* http://www.learner.org/jnorth/images/graphics/n-r/OceanCurrentsUSNOO.gif
Vagant

***Vagant*** er eit tidsskrift for litteratur og kritikk, som vender seg mot eit norsk publikum, men også publiserer tekster på svensk og dansk. 

*Vagant* har frå starten av vore eit unglitterært tidsskrift, med stadig nye redaksjonssamansetningar. Redaksjonen er sett saman av både forfattarar og litteraturvitarar. Tradisjonelt har redaksjonen hatt ein flat struktur. I 2007 vart den fyrste ansvarlege redaktøren, Audun Lindholm, tilsett.

## Historikk
Dei første åra var *Vagant* eit uavhengig tidsskrift, med base i Oslo. I 1999 vart det oppretta ein parallell redaksjon i Bergen, som mellom 1999 og 2002 laga annakvart nummer av *Vagant*. Frå og med 2002 har tidsskriftet hatt base i Bergen. 

Frå og med 1996 mottok tidsskriftet kontorplass og økonomisk støtte frå Aschehoug & co. I 2005 sa Aschehoug opp sponsoravtala med tidsskriftet, og redaksjonen inngjekk ei ny avtale med det daverande forlaget N. W. Damm & Søn. Mellom 2005 og 2016 vart tidsskriftet utgjeve av Cappelen Damm. Frå og med januar 2017 vert eigarskapet overdrege til redaksjonen. 

I 2009 oppretta Vagant internettsatsinga *Vagant Europa*, med det formålet å omsetje artiklar frå den kontinental-europeiske kulturelle og litterære debatt. 

## Nokre tidlegare medlemmer av Vagant-redaksjonen

Gunnar R. Totland, Alf van der Hagen, Tone Hødnebø, Pedro Carmona-Alvarez, Pål Norheim, Arve Kleiva, Henning Hagerup, Olaug Nilssen, Torunn Borge, Linde Hagerup, Espen Stueland, Tore Renberg, Karl Ove Knausgård, Nora Simonhjell, Susanne Christensen, Erlend O. Nødtvedt

## Kjelder

## Bakgrunnsstoff
*Nettstaden til Vagant
*Om Vagant på nettsidene til Norsk Tidsskriftforening
*Artikkel om "Vagant Europa" i Morgenbladet
*Melding av Vagants årgang 2010 i Morgenbladet
*Melding av Vagants årgang 2009 i det danske tidsskriftet Standart, # 2/juni 2010
Andreas Holmsen (1869–1955)

**Andreas Holmsen** (}}) var ein norsk bergmann og hydrograf. 

Holmsen var fødd i Røros og var bror til Gunnar Holmsen. Han vart hydrograf i vassdragsvesenet i 1895 og arbeidde frå 1905 til 1909 ved Universitetet i Oslo. I 1918 vart han bergkonsulent i Handelsdepartementet. I 1921 vart han underdirektør og i 1932-1937 var han bergmeister i distrikt på Austlandet. Han gav ut fleire hydrografiske artiklar, mellom andre *Seiches i norske indsjøer*, *Isforholdene ved de norske indsjøer* (Videnskabsselskabet i Christianias skrifter 1901) og bidrag til *Beskrivelse over norske vasdrag*.

## Kjelder
*
Antillarstraumen

**Antillarstraumen** er ein varm havstraum som renn nordvestover forbi øygruppa Antillane som skil Det karibiske havet og Atlanterhavet. Straumen kjem av straumen frå den atlantiske Nordekvatorstraumen. Denne straumen lukkar virvelen som går med klokka kring Atlanterhavet. Han er rik på næringsstoff, og vert nytta av mange fiskarar rundt om i Karibia til fiske. 

Antillarstraumen er nesten parallell med Karibiastraumen, som går sørover frå Puerto Rico og Cuba, forbi Colombia og Venezuela.

Utanfor floridakysten renn Antillarstraumen saman med Floridastraumen og dannar Golfstraumen.

## Kjelder

* *Denne artikkelen bygger på «[[:en:Antilles Current|Antilles Current]]» frå , den 5. september 2011.*
Arne Foldvik

**Arne Foldvik** () er ein norsk oseanograf. 

Han har vore tilknytt Geofysisk institutt ved Universitetet i Bergen frå 1960 og har frå 1985 vore professor. Han har arbeidd med generell oseanografi og meteorologi, men har særleg konsentrert seg om polarforsking etter 1970. Han leia fleire ekspedisjonar til polarområda i samarbeid med forskarar frå både inn- og utland. Dette har mellom anna ført til ny og betre kunnskap om djupvassdanning og havklima. Foldvik la grunnlaget for polaroseanografi som nytt fag ved Universitetet i Bergen, og var med på å bygge opp universitetsstudiar på Svalbard (UNIS).

Han har òg hatt styreverv ved Geofysisk institutt ved UiB og ved Oceanografiska Institusjonen ved Göteborgs Universitet. Frå 1992 er han medlem av Det Norske Videnskaps-Akademi. Han vart tildelt Framkomiteens Nansen-belønning og diplom i 1990.

## Utgjevingar (utval)
* *Conditional instability of sea water at the freezing point* (saman med T. Kvinge), 1974
* *Verdens kaldeste sjøvann* (saman med H. Gade), 1978
* *Low frequency Currents and Continental Shelf Waves in the Southern Weddell Sea* (saman med J. H. Middleton og T. D. Foster), 1982
* *Hvorfor havet er så rikt?*, 1983
* *Mixing and Bottom Water Formation in the Shelf Break Region of the Southern Weddell Sea* (saman med T. D. Foster og J. H. Middleton), 1987
* *The tides of the Southern Weddell Sea* (saman med J. H. Middleton og T. D. Foster), 1990
* *Modelltanken ved Geofysisk Institutt*, 1999

## Kjelder
*
Autotrof innsjø

Ein **autotrof innsjø** er ein innsjø der mesteparten av det organiske materialet i innsjøen er produsert i innsjøen sjølv. Opphavleg vart det nytta om innsjøar det innhaldet av laust organisk materiale i vatnet hovudsakleg stamma frå organisk materiale som er produsert i innsjøen. 

## Sjå òg
*Autotrofi

## Kjelder
Bakevje

Ei **bakevje** er ein straum i ei elv eller ein større bekk som på grunn av ei naturleg hindring skjer ut frå hovudstraumen og bøyer attende. Bakevje kan òg opptre i fjordstraumar i samband med flo og fjøre, og i dei store havstraumane. 

I overført tyding kan ordet òg tyde eit daudpunkt i forhandlingar eller ei utvikling eller liknande. 

## Kjelder
Batygrafisk kart

Eit **batymetrisk kart**, **batygrafisk kart** eller **djupnekart** tilsvarar eit topografisk kart, men gjev informasjon om tilhøva under vatn, som til dømes på havbotnen eller botnen av ein innsjø. Eit batymetrisk kart har koter for å angje dei generelle djupnekonturane i tillegg til tal som syner djupna for visse punkt. Slike kart kan òg ha skildringar av botnforhold, om det er jord, fjell, sand osv. Batymetriske kart kan òg ha navigasjonsinformasjon.

## Kjelder

* *Denne artikkelen bygger på «[[:nb:Batymetrisk kart|Batymetrisk kart]]» frå , den 5. september 2011.*
Batymeter

**Batymeter** er eit instrument for måling av djupner i hav og innsjøar. Instrumentet vert nytta i batymetrien.

Namnet *batymeter* kjem av gresk *βαθύς* (*bathys*), «djup» og *μέτρον* (*metron*), «mål».

## Kjelder

**Denne artikkelen bygger på «[[:nb:Batymeter|Batymeter]]» frå ,  den 5. september 2011.*
Batymetri

**Batymetri** er måling av djupna i sjøar og hav. Det tilsvarar altså det ein på land vil kalle hypsometri. Namnet kjem frå gresk βαθύς (*bathus*), som tyder «djupne», og μέτρον (*metron*), «måling». Batymetrisk kart vert ofte laga som eit tryggleiksføretak for sjøfart både på og under havoverflata, og syner vanlegvis havbotn med kotar.

## Kjelder

**Denne artikkelen bygger på «[[:en:Bathymetry|Bathymetry]]» frå ,  den 5. september 2011.* 
*** oppgav desse kjeldene:*
Midt-Ljøsne

**Midt-Ljøsne** er eit miljøfyrtårn og ein morell- og bringebær-gard ved Ljøsne i Lærdal kommune. I perioden frå ca. 10 juli til 25 august kan ein kjøpa moreller og bringebær frå boda, den ligg ved Ljøsne skule i Lærdal. Det er også mogeleg å koma innom garden på eit besøk, eller ein kan kjøpa bær frå salsbod ved E 16.

Midt Ljøsne er med i Sogn fruktrute.

## Bakgrunnsstoff
* Midt-Ljøsne fruktutsal på Sognefjord.no
Austislandstraumen

**Austislandstraumen** er ein havstraum som går søraustover utanfor Island og vidare mot Færøyane. Straumen har opphav frå området sørvest for Jan Mayen. Straumen fører vatn som er ei blanding av vatn frå Austgrønlandstraumen og atlantisk vatn. Vatnet har relativt låg temperatur og saltinnhald. Somme år fører straumen drivis til nord- og austkysten av Island. 

## Kjelder
*
Autokton

**Autokton**  (av auto- og gresk for ‘stad, land’) tyder ‘staddanna’ og vert nytta innan ulike fagfelt.

I antropologi er omgrepet nytta om ein folkesetnad som så lenge ein har opplysningar tilbake i tid har levd i landet sitt.

I limnologi vert omgrepet nytta om organisk materiale som er danna i innsjøen sjølv, og om sediment (både organiske og uorganiske) som består av materiale danna i innsjøen.

I geologi er autokton det motsette av allokton.

## Kjelder
Bihav

**Bihav** er eit avgrensa havområde nær kysten og utgjer ein del av eit større hav. Bihava vert inndelt i innhav og randhav.

## Kjelder
Eidsneset

**Eidsneset** er ein gard i Skjolden i Luster kommune som dyrkar jordbær, bringebær, blåbær og plommer. Frå midten av juli er det mogeleg å få kjøpa frukt- og bærprodukta på garden.

Eidsneset er med i Sogn fruktrute.
Biokjemisk oksygenforbruk

**BOF** eller **biokjemisk oksygenforbruk**) er ein laboratorisk metode for å måle biologisk oksygenforbruk i spillvatn.
Prøvene heiter anten BOF7, eller BOF5. Dette tyder at ein måler oksygenforbruket i periodar på anten sju døgn (BOF7) eller fem døgn (BOF5). Alle avløpsanlegg har eit krav frå fylkesmannen med ein maksverdi på BOF-prøvane.

Eit avløpsanlegg med spillvatn frå eit slakteri eller ein matproduksjon har eit langt høgare BOF-resultat enn avløpsanlegg med einebustader tilknytt. BOF-resultata blir nytta blant anna òg til utrekning av mengder personekvivalent (pe).

## Kjelder

**Denne artikkelen bygger på «[[:nb:Biologisk oksygenforbruk|Biologisk oksygenforbruk]]» frå ,  den 5. september 2011.*
Østerspoll

Ein **østerspoll** er eit innelukka sjøvassbasseng brukt til å dyrka østers.

Pollar er naturleg innelukka fjordar eller viker med tronge innløp.
Typisk kan ein østerspoll ha ei breidd på 50-100 meter. Dersom det renn ferskvatn ut i han, kan dette danna eit vassjikt med brakkvatn øvst som gjev pollen høgare og meir stabil temperatur.

På 1800-talet byrja ein å satsa på dyrking av østers i slike pollar i Noreg, gjennom anna gjennom Selskabet for de norske Fiskeriers Fremme. I nokre høve kunne ein byggja murar mot sjøen for å demma opp pollane betre.

Ein byrja etterkvart å skilja mellom ynglepollar, med høgare temperaturar som var godte for yngling, og feitepollar, der østersen kunne veksa.
Ein kunne la yngelen setja seg på buntar av bjørkeris og seinare plassert i korger og hengd ut i feitepollar.

Nokre østerspollar i Noreg var Espevikpollen og Seløya i Tysnes, Humlevågspollen på Nesøy i Solund, Kviturdspollen i Fana og Agapollen på Bømlo.
Espevikpollen har vore i drift fram til 2000-talet.
Østerspollen på Innerøya i Os var driven fram til 1990-talet, og blei sett i gang igjen på 2010-talet.

## Galleri

South Walney Oyster Farm - geograph.org.uk - 839281.jpg|Østershald i lagunar på Walney i Cumbria i England.
Austernzucht 2008 PD 1.JPG|Innebygd basseng for østersdyrking i Frankrike.


## Kjelder
Botnis

**Botnis** er is som vert danna i rennande vatn der straumsnøggleiken er så stor at det oppstår virveldanning. I virvlande vatn vil underkjølt vatn som vert danna ved overflata i elva eller bekken verte ført ned til botn, der det vert krystall ut som botnis. Denne forma for botnis vert òg kalla botnsarr eller dynamisk isdanning. 

Botnis vert òg danna som svevande eller drivande isnåler i vatnet, og vert då gjerne kalla *sarr*. Sarr har ein svampaktig konsistens. Denne isen oppstår når det underkjølte vatnet på veg gjennom vatnet treffer faste partiklar som virkar som krystallisasjonskjernar.

## Kjelder
Botnvatn

**Botnvatn** er vatnet i dei store havdjupa og ved botnen av store innsjøar. 

Havvatnet i dei øvre laga varierer mykje i temperatur og saltinnhald, medan vatnet i dei djupare delane er einsarta over store område. Til dømes har botnvatnet i Norskehavet ein salinitet på 34,90–34,92 ‰ og ein temperatur mellom −0,8 og −1,2 °C.

Botnvatnet i eit havbasseng svarer til det tyngste vatnet som kan kome inn i noko mengd. Det vert anten danna ved avkjøling av saltvatn i overflata, som i Norskehavet og Middelhavet, eller det kjem inn frå eit tilgrensande hav i større djup. Dei undersjøiske ryggane som skil havbassenga skapar på den måten stor skilnader. Botnvatnet i Polhavet kjem inn frå Norskehavet over Svalbard–Grønland-ryggen som er inntil 2600 m djupt. Nær botn i det eurasiske bassenget i Polhavet er saliniteten 34,90–34,99 ‰ og temperaturen −0,6 °C. Enkelte tropiske basseng har derimot høg temperatur heilt til botn, som Suluhavet nord for Borneo med kring 10,3 °C i vatnet frå 700 m djupne til botn på 4825 m. Dette er det kaldaste og tyngste vatnet som kan kome inn i bassenget, gjennom det djupaste sundet kring 700 m under havflata. 

I djupe ferskvassjøar er òg temperaturen i botnvatnet tilnærma konstant. I Noreg er han kring 4 °C, som skuldast at ferskvatn har størst tettleik ved denne temperaturen. I varmare land svarar temperaturen av botnvatnet omtrent til den lågaste temperaturen vatnet i overflata kan ha. 

## Kjelder
Rauma (fleirtyding)

**Rauma** kan vise til 
* Rauma kommune i Møre og Romsdal fylke
* Elva Rauma som renn gjennom Romsdalen
* DS «Rauma» (1889) lokalrutebåt i fart i Møre og Romsdal i perioden 1889-1962.
* Rauma ullvarefabrikk AS på Veblungsnes
* Tidlegare namn på Molde folkehøgskole
* Byen Raumo i Finland som heiter Rauma på finsk
* Anna namn på Raumelv, den nedre delen av Glomma
NRK.no

**NRK.no** er nettstaden til NRK. Dei fyrste sidane kom 23. februar 1995 under namnet Radionettet. Frå 1996 heitte nettstaden NRK Interaktiv og i 2000 fekk han det noverande namnet sitt.

## Kjelder

**Denne artikkelen bygger på «[[:nb:NRK.no|NRK.no]]» frå ,  den 5. september 2011.*
NRK Tekst-TV

**NRK Tekst-TV** er eit tilbod frå NRK om tekst-TV. NRK Tekst-TV vart skipa 2. februar 1983 og er tilgjengeleg på fjernsynskanalane NRK1, NRK2, NRK3/NRK Super og på nettstaden NRK.no.

## Kjelder

**Denne artikkelen bygger på «[[:nb:NRK Tekst-TV|NRK Tekst-TV]]» frå ,  den 5. september 2011.*
NRK Marienlyst

**NRK Marienlyst** er hovudkvarteret til Norsk rikskringkasting (NRK) på Marienlyst i Oslo. På Marienlyst vert det produsert nyhendeprogram, underhaldning og faktaprogram for riksdekkande radio, fjernsyn og nye medium. Her ligg Kringkastingshuset, som òg vert kalla Radiohuset eller «Det hvite hus», og er det opphavlege huset for Norsk rikskringkasting, og Fjernsynshuset, som ligg attom Radiohuset og er bygd for produksjon av fjernsynsprogram. På området har Norsk rikskringkasting òg eit hus som mellom anna hysar eit «opplevingssenter» for publikum. Dessutan har det i lang tid stått eit par store brakker på området, nytta i fjernsynets tidlige barndom, og som seinare har gjort nytte for seg som kontorlokale.

## Kjelder

**Denne artikkelen bygger på «[[:nb:NRK Marienlyst|NRK Marienlyst]]» frå ,  den 5. september 2011.*
Botnhentar

Ein **botnhentar** er ein reiskap for å hente opp materiale frå botn av innsjøar og elvar. Ein nyttar forskjellige typar botnhentarar til innsamling av både sjølve sedimenta og til å hente opp planter og dyr på botn. 

## Kjelder
Blåis

**Blåis** er eit omgrep for den nedre delen av ein isbre, der snøen smeltar om sommaren og det er is i overflata. 

Når breen flyttar på seg vert luftbobler i isen pressa ut og storleike på iskrystallane aukar, slik at isen vert klår. 

I somme område har jordskjelv heva blåisen over bakkenivå og skapt formasjonar som store frosne bølgjer. 

Blåfargen vert ofte tilskrive rayleigh-spreiing. I staden er isen blå av same årsak som at vatn er blått, som følgje av ein overtone av oksygen-hydrogen-band (O-H) som absorberer lys i den raude enden av det synlege spektrumet.

## Rullebanar i Antarktis
Blåisen kjem fram i område av Antarktis der det ikkje fell snø, eller i område der snøfall vert motverka av sublimasjon eller andre tap. Desse områda har vorte nytta som rullebanar, på grunn av den harde overflata. 

## Kjelder

**Denne artikkelen bygger på «[[:en:Blue ice (glacial)|Blue ice (glacial)]]» frå ,  den 5. september 2011.* 
*** oppgav desse kjeldene:*



## Bakgrunnsstoff
*Why is ice blue? 
*Glaciology of Blue Ice Areas in Antarctica 
*Blue Ice in Antarctica
*Blue Ice Runways in Antarctica
*Blue Ice images from Antarctica
DS «Rauma» (1889)

**DS**, seinare **MS «Rauma»** var i perioden 1889-1963 ein lokalrutebåt i fart i Møre og Romsdal fylke.

## DS «Rauma»

* **Juni 1889**: Levert frå Akers Mek. Verksted, Oslo (byggenr. 121)  som lokalrutebåt **«Rauma»** til Romsdals Dampskibsselskab, Molde. Sett inn i lokalrutefart mellom Molde og Romsdalsfjordene. 

* **1894**: Mælt om etter nye målereglar: brt:120 

* **1906**: Ny kjele installert ved Akers Mek. Verksted, Oslo. 25 nhk 135 ihk 

* **191x**: Maskinkrafta mælt om til 26 nhk 144 ihk 

* **1. juni 1920**: Overtatt av Møre Fylkes Ruteselskap, Molde. 

* **Juni 1925**: Sett inn i turistrute Sjøholt - Stranda - Hellesylt - Geiranger om sommaren. Heldt fram i lokalruter i Romsdal om vinteren. 

* **April 1940**: «Rauma» var akkurat komme til Molde med såra, norske soldatar frå Åndalsnes, då båten vart angripen av tyske bombefly. Båten vart freista sett på land, men sokk i forsøket på dette. Seinare vart båten heva og reparert.

* **1947**: Namnet på reiarlaget vart endra til Møre og Romsdal Fylkesbåtar, Molde. 

## MS «Rauma»
* **1949**: Omfattande ombygging ved A. M. Liaaens Mek. Verksted, Ålesund.  Nytt overbygg av «sjøbuss»-type og ny salong i full breidde akter. Ny tonnasje: 160 brt. Motor montert: firesylindra 4tev Crossley dieselmotor (1948). Fart: 10 knop

* **Januar 1950**: Ferdig omygd. Sett inn i lokalruter på Sunnmøre, for det meste mellom Ålesund og Hjørundfjorden. 

* **1962**: Tatt ut av rutefarten og lagt i opplag i Vegsund. 

* **Januar 1963**: Sokk under opplag i Vegsund fordi ein open ventil kom under vatn da skipet sokk noko ned etter eit snøfall. Heva kort etter, men vart ikkje funnen rekningsvarande å reparere.
 
* **Mai 1963**: Seld til Maaløy Skipsopphugning, Måløy. Vurdert reparert og ombygd, men dette vart det ikkje noko av. Vart istaden hogd opp i Måløy. 

* **Januar 1965**: Sletta frå norsk register.

## Kjelder
* Jens Chr. Egenæs
Kringkastingshuset

**Kringkastingshuset** eller **Radiohuset** er den eldste av bygningane til NRK på hovudkvarteret på Marienlyst i Oslo. Kringkastingshuset vert undertida også kalla *Det kvite huset*.

Bygningen vart teikna av Nils Holter i funksjonalisme og påbyrja i 1938. Han stod ferdig i 1950.

Kringkastingshuset har sidan fått naboskap av Fjernsynshuset, Store Studio, NRK Opplevelser og andre bygningar.

Huset er lokalt listeført som kulturminne.
## Kjelder

*

**Denne artikkelen bygger på «[[:nb:Kringkastingshuset|Kringkastingshuset]]» frå ,  den 5. september 2011.*
Molde folkehøgskole

**Molde folkehøgskole** (tidlegare *Rauma folkehøgskole*) er ein kristen folkehøgskole på Molde i Møre og Romsdal. Skolen tar årleg imot vel 95 elevar og er eigd av Nordmøre og Romsdal Indremisjon.

Skolen vart grunnlagd i 1917 og bytta namn 28. oktober 2007.

Linjefag ved denne skolen er:
*Dykking/Klatring
*Fotball/Brasil
*Fotball/Barcelona
*Idrett/Australia
*Freeride/Canada
*Friluftsliv/Australia
*Friluftsliv/Backpacking
*Fitness/Brasil

## Kjente elevar
*Mame Biram Diouf, fotballspelar for Manchester United, tidlegare Molde
*Pape Paté Diouf, fotballspelar for FC København, tidlegare Molde Fotballklubb

## Bakgrunnsstoff
*Rauma folkehøgskole si gamle heimeside 
*Molde folkehøgskole
Kuboktaeder

Eit **kuboktaeder** er ein arkimedisk lekam med 8 trekanta og 6 kvadratiske sideflater, 12 hjørne og 24 kantar. Denne blir konstruert ved å kutte av alle hjørna i ein kube til dei møter kvarandre. Det same kan òg gjerast med eit oktaeder.

## Areal og volum
Arealet *A* og volumet *V* til eit kuboktaeder med sidelengd *a* er:
:A = (6+2\sqrt{3})a^2 \approx  9.4641016a^2
:V = \frac{5}{3} \sqrt{2}a^3 \approx 2.3570226a^3.

## Avkuttingssekvens

Fil:Uniform polyhedron-43-t0.svg|Kube
Fil:Uniform polyhedron-43-t01.png|Avkutta kube
Fil:Uniform polyhedron-43-t1.svg|Kuboktaeder
Fil:Uniform polyhedron-43-t12.png|Avkutta oktaeder
Fil:Uniform polyhedron-43-t2.svg|Oktaeder


## Sjå òg
* Arkimedisk lekam
* Heksaeder
* Oktaeder
Burzum / Aske

***Burzum/Aske*** er eit samlealbum av den norske einmannsprosjektet Burzum. Det inneheld to innspelingar: *[[Albumet Burzum|Burzum]]* og EP-en *[[Aske]]*. Dei vart innspelt i januar og august 1992. 

Plateomslaget er som på debuten *Burzum*, medan på nokre utgjevnadar er tittelen «Burzum» teke bort for å få ein meir heilhetleg bilete av plateomslaget.

## Innhald
*Spor 1-8 er frå *Burzum*
*Spor 9-11 er frå *Aske*


*I reutgjevnaden frå 2010 kan det finnast avvikande tittelnamn frå originalen
*I reutgjevnaden er spor 10-12 frå *Aske*
*Gitarsoloen i *War* er spelt av Euronymous
*Bassen i *Stemmen fra Taarnet* og "A Lost Forgotten Sad Spirit" er spelt av Samoth
*Gongongen i *Dungeons of Darkness* er hamra av Euronymous

## Medverkande

;Burzum
*Count Grishnack – vokal, elektrisk gitar, bassgitar, synthesizer, komponist, slagverk og perkusjon 
*Euronymous – elektrisk gitar og gongong
*Samoth – bassgitar

;Andre medverkande
*Pytten – produsent
*Jannicke Wiise-Hansen – teikning og kunstarbeid

## Sjå òg
*Aske
*Burzum av Burzum

## Kjelder
* *Denne artikkelen byggjer på «[[:en:Burzum / Aske|Burzum / Aske]]» frå , den 5. september 2011*
** * oppgav desse kjeldene:*
**Vikernes, Varg: *Burzum – Discography – Compilations – "Burzum/Aske" 1995* lenkje
*Plateomslag på ***Burzum / Aske***
Rauma Ullvarefabrikk AS

** Rauma Ullvarefabrikk ** er ein tekstilverksemd på Veblungsnes i Møre og Romsdal. Verksemda vart skipa i 1927, og produserer tekstiler og stoffer.  I 1967 kjøpte foretaket opp Rørøs Tweed, som produserer ullpledd.

Best kjent er Rauma ullvare for sitt strikkegarn.
 
## Dotterforetak
* Per Tryving AS (100 %)
* Røros Tweed AS (90,2 %)

## Sjå òg
*Tekstilindustri

## Bakgrunnsstoff
* Beskrivelse av norske tekstilbedrifter - Norsk Museumsnettverk for industrihistorie.
* Rauma ullvarefabrikk si heimeside
* Rauma ullvare i Brønnøysundregisteret
Greatest Remix Hits 3

***Greatest Remix Hits 3*** er eit remiksalbum av den australske songaren Kylie Minogue. Albumet vart opphavleg utgjeve eksklusivt i Australia den 21. august 1998. Albumet inneheld sjeldne og tidlegare utilgjengelege remiksar av songar frå Minogues studioalbum frå 1987 til 1992.

## Sporliste
;CD 1
# «Better the Devil You Know» (Movers and Shakers Mix) – 7:45
# «The Loco-Motion» (Chugga-Motion Mix) – 7:41
# «Glad to Be Alive» (7" Mix) – 3:41
# «The Loco-Motion» (12" Master) – 9:13
# «Hand on Your Heart» (The Heartache Mix) – 5:22
# «Step Back in Time» (Harding/Curnow Remix) – 6:46
# «What Do I Have to Do?» (Extended LP Mix) – 8:08
# «Word Is Out» (Dub 1) – 3:54
# «No World Without You» (Original 7" Mix) – 2:54
# «Do You Dare?» (Italia 12" Mix) – 5:21

;CD 2
# «Especially for You» (Original 12" Mix) – 4:59
# «Wouldn't Change a Thing» (Yo Yo's 12" Mix) – 6:38
# «Never Too Late» (Oz Tour Mix) – 5:05
# «Better the Devil You Know» (Dave Ford Remix) – 5:49
# «Step Back in Time» (Original 12" Mix) – 8:08
# «One Boy Girl» (12" Mix) – 4:56
# «Word Is Out» (Summer Breeze 12" Mix) – 7:43
# «Live and Learn»" (Original 12" Mix) – 5:56
# «Right Here, Right Now» (Tony King 12" Mix) – 7:56
# «Finer Feelings» (Brothers in Rhythm Dub) – 4:10
# «Celebration» (Original 7" Mix) – 4:32

## Bakgrunnsstoff
*''Greatest Remix Hits 3'' på Allmusic
Greatest Remix Hits 4

***Greatest Remix Hits 4*** er eit remiksalbum av den australske songaren Kylie Minogue. Albumet vart opphavleg utgjeve eksklusivt i Australia 21. august 1998. Albumet inneheld sjeldne og tidlegare utilgjengelege remiksar av songar frå Minogues studioalbum frå 1987 til 1992.

## Sporliste
;CD 1
#«What Do I Have to Do?» (Movers and Shakers 12" Mix) – 8:49
#«The Loco-Motion» (Girl Meets Boy Mix) – 3:15
#«Made in Heaven» (Heaven Scent 12" Mix) – 5:46
#«Wouldn't Change a Thing» (Espagna Mix) – 5:51
#«Better the Devil You Know» (Alternative 7" Mix) – 3:20
#«Things Can Only Get Better» (Original 12" Mix) – 7:12
#«The Loco-Motion» (Kohaku Mix) – 5:59
#«Let's Get to It» (Tony King 12" Mix) – 6:00
#«What Kind of Fool (Heard All That Before)» (Pete Waterman's 12" Master Mix) – 6:50

;CD 2
#«I Should Be So Lucky» (Extended Mix) – 6:08
#«The Loco-Motion» (7" version) – 3:07
#«Hand on Your Heart» (Smokin' Remix) – 5:34
#«I Am the One for You» – 3:12
#«Step Back in Time» (Tony King Remix) – 7:30
#«Too Much of a Good Thing» (Original 12" Mix) – 5:51
#«If You Were with Me Now» – 3:12
#«Finer Feelings» (Brothers in Rhythm Ambient Reprise) – 3:58
#«Celebration» (AKA Good Times Mix) – 8:06

## Bakgrunnsstoff
*''Greatest Remix Hits 4'' på Allmusic
Brasilstraumen

**Brasilstraumen** er ein havstraum med varmt vatn som renn sørover langs sørkysten av Brasil til munningen av Río de la Plata. Straumen vert skapt av ei grein av sørekvatorstraumen i Sør-Atlanteren, der denne straumen møter Sør-Amerika ved Cabo São Roque (ca 7 ºS). Han er ein vestleg grensestraumen som Golfstraumen og er på mange måtar den sørlege motparten, men er langt grunnare og svakare. Han renn sørover frå ekvator til vestavindsbeltet der han møter Falklandstraumen (35–40 °S) og bøyer av austover. 

Straumen fører relativt varmt og salt vatn, og har straumstyrker på 1–2 knop (50–100 cm/s).

## Kjelder

**Delar av denne artikkelen bygger på «[[:en:Brazil Current|Brazil Current]]» frå ,  den 6. september 2011.*  
 

## Bakgrunnsstoff
* The Brazil Current
Kroppsleg avstraffing

**Kroppsleg avstraffing** eller **korporleg avstraffing** er straffemetodar som er retta mot lekamen til den som skal straffast, fyrst og fremst for å pine eller drepe vedkomande, og dessutan ofte for å utsetje vedkomande for offentleg spott og vanære ved å la avstraffinga gå føre seg framfor eit publikum på ein offentleg stad.

Døme på kroppsleg avstraffing er rising, pisking, plassering av vedkomande i gapestokk på offentleg stad, kakstryking, avhogging av lekamsdelar som hender, armar, føtar og bein, og dødsstraffar som vert gjennomført på meir eller mindre langsam og pinefull måte: Steining, henging, halshogging, innesperring i gasskammer osb. 

Kroppsleg avstraffing har vore ein særs vanleg straffemåte opp gjennom historia, både som lekk i den offentlege retthandhevinga, og som åtgjerd i privat regi mot ulydnad og normbrot. Soleis har kroppsleg avstraffing særleg vore, og er framleis, ein lovleg eller tradisjonell straffemetode i private samanhengar mange stadar i verda når det gjeld born. Foreldre og andre føresette, til dømes skulelærarar, kunne rise born dei har ansvar for, eller straffe dei på andre meir eller mindre brutale måtar. Det finst òg framleis fleire land kvar mannen i familien har høve til straffe hustrua si meir eller mindre valdeleg, og at husfolket har høve til å straffe tenarane på liknande vis.

I dei fleste lands lover eller tradisjonelt fastsette føresegner om sjøfarten var det tidlegare vanleg å gje skipskapteinar høve til å straffe mannskapet på kroppen ved piskeslag eller på annan måte, og straffe dei med døden dersom dei gjorde mytteri.

Som statleg straffemetode er kroppsleg avstraffing avskaffa i mange land og erstatta med innesperring i fengsel eller andre former for fridomsinnskrenkingar, og for mindre alvorlege lovbrot med ulike former for økonomiske straffar (bøter) eller samfunnsteneste.  Men ei rekkje land gjev framleis verdslege eller religiøse domstolar rett eller plikt til å døme lovbrytarar til kroppsleg straff. Dødsstraff ved til dømes steining, henging, skyting, halshogging, avretting ved hjelp av gift osb. vert soleis nytta i fleire land. Mellom anna vert det nytta dødsstraff ved henging, halshogging eller skyting i folkerike land som Iran, Saudi-Arabia og Kina, og i USA er det likeeins delstatar som framleis praktiserer dødsstraff.
Åsen & Øvrelid as

**Åsen & Øvrelid as** er ei entreprenørverksemd i Førde med om lag 90 tilsette i 2011.

Verksemda vart skipa i 1988 av Leif Arne Åsen og Helge Øvrelid, og brødrene sunde. Alle frå Jølster. Dei fire er i dag eigarar av firmaet. Dagleg leiar er Leif Arne Åsen.

## Prosjekt

Nokre kjende bygningar som er oppreist eller oppussa av Åsen & Øvrelid er:
* Eid vidaregåande skule og kulturhus
* Spar på Drageset
* Politihuset i Florø
* Slåtten skule i Førde
* Førde Storsenter
* Mo og Jølster vidaregåande skule
* Høgskulen i Sogn og Fjordane
* Kvåle skule
* Høyanger helsesenter
* Skei skule
* Sande skule
* Elkem Bremanger
* Hafstad vidaregåande skule
* Sogndal vidaregåande skule
* Flatene skule i Førde

## Kjelder

* Offisiell nettside.
Breport

Ein **breport** er ein tunnel ved fronten av ein isbre. Tunnelen er skapt av elva av smeltevatn som kjem ut av breen. Slike tunnelar er farlege og kan lett rase saman. 

## Sjå òg
*Speilsalen

## Kjelder